عوج الطاقيه

عوج الطاقيه اغنيه مصريه الفها مرسى جميل عزيز و لحنها محمد الموجى و غنتها عفاف راضى

 كلمات 
عوج الطاقيه الولا وبص ليا

و قال كلام ف الهوا و رماه عليا

شال الهوا طرحتى و بعتر ضفايرى

وانا لا حول ولا عاد قوه فيا

.....

قلع الطاقيه و حلف قال إيه ما بينامشى

و انا ذنبى إيه يا جدع، قال السبب رمشى

بصيت له بصه كدا معناها روح روح

مقدرتش امشى ولا هو قدر يمشى

باين غواه الوله و العشق غيه

وانا لا حول ولا عاد قوه فيا

.....

لبس الطاقيه و مشى علا اقل من مهله

فاكرنى هاستعطفه ولا راح انده له

وانا لا هاعمل كدا ولا كدا ابدن

مع إنه يستاهلنى و انا استاهله

باين غواه الوله و العشق غيه

وانا لا حول ولا عاد قوه فيا

.....

يامه يا شمع المندره ، قولى لى يامه

مين اللى نقا و اشترا و اختار و سما

أبويا ولا انتى ، انتى يا نعمه انتى

أبويا هو اللى ابتدا و عوج الطاقيه

ولا غواه الورد دا و الضحكه ديه

باين غواه الوله والعشق غيه

و انا لا حول ولا عاد قوه فيا

 لينكات برانيه 

 يوتيوب:عوج الطاقيه
https://m.youtube.com/watch?v=hSi_94irB4Q
مصادر

تصنيف:عفاف راضى
تصنيف:اغانى عفاف راضى
تصنيف:اغانى باللغه المصريه
تصنيف:اغانى مصريه
تصنيف:كلمات اغانى